google/wiki40b huggingface dataset:
Pervyj kanal

Bakgrunn

Da Sovjetunionen ble oppløst, tok Russland over det meste av unionens strukturer og institusjoner. Blant annet vedtok Boris Jeltsins nye regjering i 1991 et dekret som sikret russisk kontroll over det sovjetiske sentralfjernsynet. Det russiske tv-selskapet fikk navnet Det russiske statlige tv- og radioselskapet Ostankino. Tv-kanalen var den første i Russland og overtok og beholdt mange av programmene fra det sovjetiske sentralfjernsynets førstekanal (RTO).
I 1994 ble Ostankino delvis privatisert og omgjort til aksjeselskapet ORT. 51 prosent av selskapet ble kjøpt av statlige byråer, mens resten ble kjøpt opp av private investorer. Blant de største eierne var oligarken Boris Berezovskij, som senere hevdet at han ble tvunget til å selge sin aksjepost etter press fra blant president Putin. Posten ble solgt til Chelsea FC-eier Roman Abramovitsj som solgte deler av aksjeposten videre til den russiske staten like etter.  
I 1996 ble kanalen medlem av Den europeiske kringkastingsunion (EBU).

Statskontrollert og regjeringstro

På slutten av 2002 skiftet kanalen navn fra ORT til Pervyj kanal (Первый канал). Kanalen er en av Russlands største tv-kanaler og kontrolleres i stor grad av russiske myndigheter. Kanalen har blitt kritisert for å være regjeringsvennlig og sterkt støttende overfor Putins politikk. Kanalens direktør, Konstantin Ernst, er en av Putins allierte, mens presidentens stabssjef Aleksej Gromov, sitter i kanalens styre.
Fylkesvei 2178

Fylkesvei 2178 går mellom Østenheden og Ulvsjøen i Trysil kommune. Veien er 17,3 km lang.
Frem til 2019 hadde veien betegnelsen Fylkesvei 584.
Alxa

Alxa (kinesisk: 阿拉善盟; pinyin: Ālāshàn Méng; mongolsk: ; transkripsjon: Alaša aɣima) er en liga (et prefektur) helt vest i den autonome region Indre Mongolia i Folkerepublikken Kina. 
Folketellingen for 2000 kom til at ligaen hadde 196 279 innbyggere. Alxa er den minst befolkede regionen i Indre Mongolia.
Store deler av Alxa er ørken. Her er Gobiørkenen og dens sørlige utløpere, som den rene sandørkenen Tengger.
Man on a Ledge

Handling

Nick Cassidy (Sam Worthington) er en rømt fange (dømt for en forbrytelse han ikke har begått) og tidligere politimann som stiller seg opp på kanten av en hylle utenfor et hotellvindu og truer med å hoppe. Han krever å forhandle med Lydia Mercer (Elizabeth Banks), en politikvinne som tidligere har mislyktes med å redde selvmordshoppere. Men mens politiet klør seg i hodet over Nicks motiver, gjennomfører Nicks bror Joey (Jamie Bell) og Joeys kjæreste Angie (Génesis Rodríguez) et ran rett over gata, hvor de planlegger å bryte seg inn i safen til hotelleieren David Englander (Ed Harris). Hva er egentlig Nicks agenda?
Fylkesvei 1176

Fylkesvei 1176 går mellom Solberg og Foss i Sarpsborg kommune. Veien er 2,1 km lang.
Frem til 2019 hadde veien betegnelsen Fylkesvei 585.
Tore Syvertsen

Karriere som musiker

Syvertsen startet sin musikerkarriere som medlem av shadowsbandet The Cardigans.
Fra januar 1968 til juli 1969 spilte Syvertsen bassgitar i The Beatnicks. De turnerte da blant annet i Danmark, Tyskland og Israel. Høsten 1969 ble han med i Jumbo. De andre medlemmene var Svein Finjarn, Freddy Lindquist og Leif Jensen. Jumbo utga to singler, men ettersom Syvertsen gikk lei og trakk seg, ble gruppa oppløst mens de forberedte seg på å lage et album.
1970 oppsto bandet Fresh Air, som besto av Svein Finjarn, Finn John Andresen, Leif Hemmingsen og Arne Østhagen. Sistnevnte ble imidlertid ganske raskt erstattet av Tore Syvertsen på bass. Studioopptak fra Roger Arnhoffs ABC Lydstudio av «See the Light» og deres tolkning av John Lennons «Working Class Hero» ble brukt som playback da gruppa opptrådte på NRK Fjernsynet.

Produsent og manager

Syvertsen begynte nå å arbeide for PolyGram, og startet sammen med Stein Robert Ludvigsen formidlingsfirmaet «Artist» for å promotere og gi de ulike artistene som de arbeidet med i studio spillejobber.
Tore Syvertsen ble i denne tiden manager for bl.a. Prudence, og ble senere involvert i Jahn Teigens karriere, da han valgte å starte som soloartist.  Med Ludvigsen som konsertsjef ble han dessuten med som stagemanager for de to Ragnarockfestivalene, som ble holdt i Holmenkollen i 1973 og 1974.
Tore Syvertsen overtok på bass i Prudence da bassisten deres Kjell Ove Riseth. Syvertsen var medkomponist på Jahn Teigens singlehit «Min første kjærlighet», med Kim Hansen som tekstforfatter.
Syvertsen produserte Jahn Teigens soloalbum This Year’s Loser (RCA, 1978), Prima Vera (RCA, 1977), Brakara (RCA, 1978) og Salmer og sanger vi gjerne hiver (RCA, 1979) for komigruppen Prima Vera, Jan Inge Rasmussens Rasmusikk (Musica, 1975), Trygve Hoffs debutalbum Kokfesk & ballade (RCA Victor 1979) og Dele med dæ (RCA Victor 1983), Tom Mathisens første soloalbum, Det lille som skal til! (RCA 1980), Bergtatt (album) (PolyGram 1981) for Stein Ove Berg,, og debut-LP-en til Hilde Heltberg, som bar hennes eget navn som tittel (Talent 1982).
Epic Records

Historie

Epic Records startet som et jazz- og klassisk musikk-plateselskap i 1953 av Columbia Records. I 1988 ble deler av CBSs plateselskaper kjøpt opp av Sony og Epic eies idag av Sony BMG.
Jul i Andeby

Jul i Andeby er et musikkalbum med Arne Bendiksen og Mikke Mus-koret, utgitt i 1981.
Navnet Jesus blekner aldri

«Navnet Jesus blekner aldri»  er en  salme av  David Welander. Teksten ble skrevet i 1923 til en melodi fra Zululand.

Tekst

Teksten ble skrevet i januar 1923 etter at Welander hadde blitt inspirert av en tale Frelsesarmeens sjefsekretær i Norge, oberst Joachim Myklebust holdt i Calmeyergatens Misjonshus i Oslo. Teksten han talte over var Salme 72, hvor det i vers 17 heter «La hans navn bestå til evig tid, la det skyte friske skudd så lenge solen skinner». Welander skrev salmen på toget hjem til Lørenskog, og fullførte den ut over natten. Den sto på trykk i Krigsropet kort tid etter.

Melodien

Melodien er fra Zululand og ble kjent i Norge da to ektepar, som hadde vært misjonærer i Sør-Afrika, sang den sammen med en britisk misjonær ved et møte i Frelsesarmeens årskongress i 1922. De to ekteparene var Anna og Lars Jarnes og Olga og August Gundersen. De sang på «afrikansk» vis, med improvisasjoner og rytme. Melodien ble senere skrevet ned og harmonisert av Klaus Østby.
I den første tiden var det flere tekster som ble sunget på «zulu-melodien», blant annet Hvilken venn vi har i Jesus. Men etter at Welanders tekst var publisert, tok det ikke lang tid før hans tekst og den afrikanske melodien ble oppfattet som noe som hørte uløselig til hverandre.

Utbredelse

Etter å ha blitt brukt mye i en rekke kristne forsamlinger i 50 år, kom den inn i kirkesalmeboken ved revisjonen i 1984. Den er oversatt til en rekke språk, blant annet svensk, amharisk og japansk.
I 1995 ble den stemt fram som «alle tiders salme» i TV 2. På bedehussangfestivalen i Ørje i 1999 ble den kåret som «århundrets bedehussang» . I 2005 kåret NRK P1s lyttere den som «århundrets salme».
Ateledera

Levevis

Trebladbillene er planteetere.

Utbredelse

Arten lever i Brasil.
Fasikkulasjon

Fasikkulasjon eller leamus er ufrivillige, kortvarige, rytmiske og sitrende sammentrekninger av skjelettmuskulaturen, men som ikke fører til bevegelser over andre ledd enn tå- eller fingerledd. Vanligst oppstår dette i små muskler i ansiktet, særlig rundt øyet, men kan oppstå i alle musklene i kroppen. Sammentrekningene kan vare i flere timer om gangen og er synlige utenpå huden.
Fasikkulasjoner er vanlige, og er vanlig hos friske personer. Fasikkulasjon kan derimot også være tilstede ved visse nerve- og muskelsykdommer. I små muskler kan det skyldes en ubalanse mellom væske og mineraler, og inntak av magnesium eller kalsium kan motvirke langvarig fasikkulasjon. I større muskler kan fasikkulasjon oppstå etter uvant eller intensiv trening.
Mayoyao

Mayoyao (Bayan ng Mayoyao) er en kommune på Filippinene. Kommunen ligger på øya Luzon, og tilhører provinsen Ifugao. Folkemengden var på 17 331 innbyggere ved folketellingen i 2015.
AviSynth

AviSynth er et verktøy for postproduksjon av video for Microsoft Windows og er fri programvare under GNU GPL-lisensen.
AviSynth har ikke et grafisk brukergrensesnitt, men er implementert i form av et skriptspråk. Skriptspråket inneholder en rekke funksjoner for å prosessere video, slik som skalering, fargebehandling, støyreduksjon, klipping, samt matematiske funksjoner. Ytterligere funksjoner er tilgjengelige gjennom tredjeparts programvareutvidelser. AviSynth kan åpne flere ulike videokilder og kan strømme video videre til en mediespiller eller et annet videoredigeringsprogram som støtter Video for Windows-rammeverket. Det er derfor ikke nødvendig å bruke midlertidige filer etter prosesseringen. AviSynth blir ofte brukt til restaurering eller forbedring av video med dårlig kvalitet, slik som DVD-er og gamle filmopptak.

Eksempel på skript

AVISource("somevideo.avi")# StøyreduksjonTemporalSoften(4, 4, 8, scenechange=15, mode=2)# Øker gammanivået som gjør bildet lysereLevels(0, 1.2, 255, 0, 255)# Toner inn fra svart de første 15 rammeneFadeIn(15)# Toner ut til svart de siste 15 rammeneFadeOut(15)
Akkarfjorden (Sørøya)

Akkarfjorden er en fjord på Sørøya i Hammerfest kommune i Finnmark. Fjorden har innløp mellom Akkarfjordnæringen i nord og Borvikklubben i sør og strekker seg fire kilometer vestover til bygda Akkarfjord innerst i fjorden.
I tillegg til Akkarfjord ligger gårdsbrukene Ytre Akkarfjord og Bismarkvika på nordsiden av fjorden. Fjorden er 62 meter på det dypeste, om lag midt i fjorden.
Fv112 går langs deler av fjorden.
Noah Jean Holm

Landslaget

Han ble tatt ut i Norges tropp til U19-EM 2019 i Armenia.
Hell

Navn

Hell er blitt en turistattraksjon fordi Hell betyr helvete på engelsk. Besøkende, gjerne fra utlandet, kommer til Hell stasjon for å ta bilde av skiltet med stedsnavnet og skiltet med teksten Hell Gods Expedition. Dette er den gamle skrivemåten for godsekspedisjon, og også dette har en spesiell betydning på engelsk, nemlig «gudenes ekspedisjon». 
Navnet Hell kommer fra det gammelnorske ordet hellir, som betyr klippehule, skjult under en utoverhengende klippe. 
Hell Kjøpesenter ligger på Sandfærhus på den andre siden av Stjørdalselva, men har allikevel navn etter stedet, i likhet med Scandic Hell, et av de største hotellene i Norge. Årlig arrangeres festivalen Blues in Hell, som i 2010 ble kåret som en av de beste bluesfestivalene i Europa.

Samferdsel

Hell-området er i dag et travelt trafikknutepunkt med Trondheim lufthavn Værnes som nærmeste nabo. Fra Europavei 6 på Sandfærhus er det avkjørsel til Selbu og Tydal med flott helårs vei (Fylkesvei 705) over fjellet til Brekken og Røros, eller Sverige gjennom Funäsdalen. 
Nordlandsbanen knyttes ved Hell stasjon til Meråkerbanen, som går inn på det svenske jernbanenettet via Storlien til Stockholm. Kort vei fra Hell knyttes Europavei 6 til Europavei 14, som går mot øst til riksgrensen på Storlien.
Johan Willoch Erichsen

Familie

Erichsen ble i 1869 gift med Kristiane Sofie Rogstad Boeck, født 17. november 1833. Kristiane døde i 1873, og i 1877 giftet han seg på nytt, med hennes yngre søster Helga Marie Margrete Boeck, født 1847. I sitt første ekteskap fikk han to døtre, i sitt andre fem døtre og en sønn.
Birger Rasmussen

Oppvekst og tiden før krigen

Sønn av disponent Birger Rasmussen og Lilly Bruusgaard. Rasmussen vokste opp på Modum, tok artium i 1939 og nærmet seg eksamen i ettårig handelsgymnasium i april 1940.

Andre verdenskrig

Rasmussen var ved Tysklands invasjon av Norge i 1940 handelsgymnasiast. Han hadde ennå ikke avtjent verneplikten. Rasmussen forlot Norge ombord på MB «Soløy» den 2. august 1941 sammen med 27 andre, hvorav 6 kvinner, over til Shetland. Soløy var en gammel gavlbåt. Båten var i svært dårlig stand, og sank ved kai i Lerwick kort tid etter ankomsten den 5. august . Den 20. august samme år ble Rasmussen innrullert i Kompani Linge.
Den 12. november 1943 hoppet Rasmussen sammen med Edvard Tallaksen og Armand Trønnes ut i fallskjerm over Aust-Agder, hvor de sprengte transformatorene ved Arendal Smelteverk («Operasjon Company»). Etter sprengningen tok de seg, hovedsakelig til fots, til Oslo. Her ble alle tre tilsluttet «Operasjon Goldfinch».
Goldfinch drev opplæring av Milorg-personell og mottak av våpenslipp til hjemmestyrkene, men utførte også spesialoppdrag som sabotasjeaksjoner mot blant annet skip og Arbeidstjenesten.
Fra våren/sommeren 1944 var Rasmussen tilknyttet Oslogjengen. Operasjoner han deltok i var blant annet sabotasjen av Arbeidstjenesten 7. juni sammen med Gunnar Sønsteby, da de tok seg over takene fra City-Passasjen i Pilestredet til Norske Folks kontorer i Grensen 17 for å sprenge en hullkortmaskin. I september var han med på å sprenge et lokomotiv fra den krigsviktige Thamshavnbanen som var til reparasjon i Oslo. I slutten av november ledet han en operasjon som sprengte Kongens gate i Oslo og ødela 60 tonn kulelagre. 23. januar 1945 var han med på å sprenge et lager med 350 tonn olje i Schwensens gate 3 i Oslo.
Den 6. mars ble Rasmussen alvorlig såret i skuddveksling med norske nazister i Fredensborgveien i Oslo. Viggo Axelssen kom til, skjøt og jaget rifleskytteren, og fikk hjulpet Rasmussen i sikkerhet, først noen dager i ly hos Solveig Widerøe. Ved slutten av måneden ble det gjort forsøk på å få ham til Sverige. På Nøtterøy ble gruppen beskutt av en tysk patrulje, men klarte å unnslippe. Rasmussen ble brakt til Stockholm, hvor han måtte gjennom flere operasjoner.

Tiden etter krigen

Rasmussen studerte etter krigen i USA og Frankrike. Han var bedriftsleder for Katfos Fabriker på Modum 1956–68, leder for Borregaards treforedlingssektor 1968–75 og leder for Follum Fabrikker på Hønefoss 1975–87. I perioden 1985–87 var han president i Norges Industriforbund. Han var også formann i Papirindustriens Sentralforbund.
Farmen kjendis (Norge) sesong 3

Farmen kjendis er kjendisversjonen av den norske reality-tv-serien Farmen. Deltakerne skal drive et gårdsbruk slik man gjorde det for 100 år siden, med datidens metoder, arbeidsredskaper og hjelpemidler. Farmen-gården for den tredje sesongen av kjendisversjonen er Li gård i Stange i Hedmark. Gaute Grøtta Grav er programleder for serien, som i de originale sesongene. Sesongen sendes på TV 2 i 2019. 
I likhet med årets farmen-serie får utstemte deltakere en sjanse til kjempe seg tilbake på farmen ved å delta i en sidekonkurranse. Dette går ut på at de må oppholde seg på en alternativ gård kalt "Torpet Kjendis". På Torpet Kjendis bor også en Farmen Kjendis-deltaker fra en annen sesong.
Lenkeråte

Lenkeråte er en prosess hvor lenker på et nettsted gradvis slutter å fungere ved at de enten peker til en ressurs som ikke eksisterer eller til feil adresse, noe som er et stort problem, spesielt på eldre nettsteder .
Doodle Bugs er her igjen

Doodle Bugs er her igjen er et musikkalbum med Doodle Bugs, utgitt i 1984. Dette er gruppas første plate på 5 år.
Ole Falck Ebbell (arkitekt)

Galleri

Noen av bygningene Ole Falck Ebbel tegnet:
Meridiandra

Utseende

En liten til middelsstor, langstrakt, blank, mørkt rødbrun trebukk med korte antenner. Hannens kjever er noe forstørrede. Oversiden er nokså tett og kraftig punktert.

Utbredelse

Arten er utbredt i Sør-Afrika.
ARA «Almirante Brown» (1929)

Beskrivelse

ARA «Almirante Brown» var av Veinticinco de Mayo-klassen som også bestod av søsterskipet ARA «Veinticinco de Mayo». Begge skipene ble bygget i Italia, noe de bar preg av til tross for store forskjeller fra samtidige italienske kryssere.
Hovedbestykningen bestod av seks 7,5" kanoner plassert parvis i tre tårn, to foran og et på akterdekket. Disse kanonene hadde en rekkevidde på opptil 27 300 m. Sekundærbestykningen var seks 2×4" kanoner som også kunne brukes for luftvern. I tillegg førte hun to triple torpedorør og tolv 21" torpedoer.
Hun hadde opprinnelig katapulten på fordekket og en hangar under dekk med plass for to fly. Hangaren ble ombygd til andre formål i 1937 og i 1939 fikk hun en ny katapult midtskips i stedet. Hun opererte to, disse var opprinnelig av typen Vought O2U Corsair, men ble senere erstattet i kronologisk rekkefølge av Grumman G-5, Supermarine Walrus og Grumman J2F Duck.

Operativ historie

ARA «Almirante Brown» kolliderte under et øvelsestokt under dårlige værforhold 3. oktober 1941 med jageren ARA «Corientes» og senket henne. Selv ble hun truffet av slagskipet ARA «Rivadavia» og fikk store skader. Ellers bestod tjenestetiden av fredelige tokt og flåtebesøk.
Hun fikk status som reserve i 1960 og ble tatt ut av tjeneste 27. juni 1961. Solgt til opphugging i 1962.
De katolske monarker

De katolske monarker (spansk: Reyes Católicos) eller de katolske majesteter var en tittel som ble tildelt Isabella I av Castilla og Ferdinand II av Aragón da de forente sine to kongeriker ved ekteskap (personalunion). Pave Alexander VI ga dem denne tittelen som kompensasjon for allerede å ha gitt tittelen «den mest kristne» til kongen av Frankrike.
Ved ekteskapet ble det også gitt pavelig dispensasjon for deres blodsslektskap ved pave Sixtus IV. Begge var av slekten Trastámara og var tremenninger da de nedstammet fra Johan I av Castilla.
De ble gift den 19. oktober 1469 i byen Valladolid. Isabella var da 18 år gammel og Ferdinand et år yngre. Ekteskapet var politisk da det forente deres kroner under samme familie, og historikere har tradisjonelt ansett at foreningen av Spania i all vesentlighet kan spores tilbake til dette ekteskapet. 
Nyere historieforskning har påpekt at under deres styre var Spania fortsatt et sammensatt og kombinert monarki, bestående av Castilla og Aragón, som i stor grad forble adskilte enheter i flere tiår.
Tittelen «katolske majesteter» ble gitt til dem av pave Alexander VI i 1496, og var ikke utelukkende en hedersbetegnelse, men også forpliktelse ved at de skulle forsvare den katolske tro og dogmer i sine riker. 
I deres tid og i den katolske tros navn ble det opprette en domstol, inkvisisjonen, som hadde som oppdrag å forfølge og straffe alle falske kristne, kjettere, jøder og muslimer.
Hamna (Dronning Maud Land)

Hamna er en skjermet bukt på vestsiden av Langhovde på østsiden av Lützow-Holmbukta i Dronning Maud Land i Antarktis. Den ble kartlagt av norske kartografer fra flyfoto tatt under Thorshavn-ekspedisjonen 1936–37.
Laurits Betjent

Laurits Betjent var en nattklubb beliggende ved Christiansborg i København, den ble nedlagt i 2011, samme sted åpnet Copenhagen Coyote Club den 1. april 2011.
Laurits Betjent var gadebetjent (patruljerende konstabel) Laurits Larsens kjælenavn. Han åpnet i 1930-årene frokostrestauranten Cafe Royal, som senere ble oppkalt etter sin eier.
Stedet var meget kjent, og kunstnere som Dirch Passer har besøkt stedet. Kim Larsen synger også om stedet i sine sanger. Et kjennetegn for Laurits Betjent har vært et stort tre, som vokste inne i bygningen. Det var tidligere et vertshus, hvor det også var servering av mat.
Fylkesvei 5190

Fylkesveg 5190 går mellom Skjoldskiftet og Smørås i Bergen. Veien er 2,9 km lang.
Frem til 2019 hadde veien betegnelsen Fv181.
Beleiringen av Akersborg

Beleiringen av Akersborg skjedde ved jule- og nyttårstider i 1308 som en del av den svenske brødrestriden, og blir i dag ansett som det første forsøket på å erobre av den uinntakelige borgen Akersborg som var nyoppført i 1299.
Akersborg ble påbegynt i tiden 1299–1304 av Håkon V Magnusson ute på Akersneset utenfor byen Oslo. Allerede i 1308 var den en moderne befestning som besto av et sterkt borgtårn med to borggårder på hver side av midtpunktet. Den var plassert på den høyeste knausen på vestsiden av neset slik at det var et stup ned mot sjøen. Omkring de to borggårdene var to større fløyer bygget som fungerte som kongebolig sammen med tre mindre borgtårn. Konstruksjonen av borgen var fremtidsorientert for sin tid.
For det svenske beleiringstrenet som var vant til mindre befestninger, utgjorde Akersborg en større utfordring enn vanlig da beleiringen tok til i julen 1308. Hertug Erik Magnusson som hadde ønsket å erobre borgen mens den norske kongen oppholdt seg i Bergen, ble rammet av sykdom som også måtte ha rammet styrkene som hadde vært nødt til å slå leir utenfor festningen på Akersneset. 
Ved nyttår i 1308 hadde en hær på 3000 væpnede bønder kommet ned til broen ved Nedre Foss på Akerselva. Slaget ved Oslo 1308 sluttet med en taktisk seier for svenskene som imidlertid hadde lidd stor tap under de harde kampene.
Hertug Erik måtte retirerte fra Oslo med hæren som hadde ikke vært i stand til å innta den sterke festningen, og den norske motstanden hadde vist seg farligere enn opprinnelig antatt. Dessuten var han selv så syk at man trodde han ikke skulle overleve. Han kom seg imidlertid, men felttoget til Oslo vinteren 1308-1309 var et strategisk nederlag for den svenske hertugen.
Den svenske beleiringen av Akersborg ble den første av til sammen 10 beleiringer fram til 1716 uten at den falt gjennom direkte fiendtlige angrep, selv om festningen hadde skiftet hender flere ganger med indirekte metoder.
Medway gasskraftverk

Medway gasskraftverk  er et varmekraftverk i Kent i England, Storbritannia. Det har en installert produksjonskapasitet på 688-700 MW, fordelt på en blokk med gassturbiner. 
Brenselkilden er naturgass. Anlegget ble utbygd omkring årene 1990–1995 av General Electric og Nooter. Operatør er selskapet Scottish & Southern Energy. 
De totale CO₂-utslippene i 2008 var ca. 727 064 tonn, mer enn 50% under 2007-nivået og en del mindre enn kvotemålet.
Anlegget må ikke forveksles med West Medway kraftverk i USA.
Ischnocodia

Utseende

Middelsstore, bredt ovale, blanke, lyst gule (i alle fall døde eksemplarer) skjoldbiller med svart midtparti. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval. Pronotum er rundet, dekkvingenes "skuldre" noe spisst framskytende. Oversiden er ikke påfallende punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. I alle fall noen av artene lever på planter i familiene Boraginaceae og Lauraceae.

Utbredelse

Slekten er vidt utbredt i Sør- og Mellom-Amerika.
Mugur Isărescu

Utdanning og yrkeskarriere

Isărescu er utdannet innen utenlandshandel ved Academia de Studii Economice i București, og de neste 19 årene jobbet han for Institutul de Economie Mondială. Han tok en doktorgrad i 1989. Etter den rumenske revolusjonen i 1989 jobbet han i det rumenske utenriksdepartementet, deretter i Romanias ambassade i USA. 
I september 1990 ble han utnevnt til sentralbanksjef for Romanias nasjonalbank, og overtok da etter Decebal Urdea. I 1991 var han visepresident i Verdensbanken. 
Isărescu ble utnevnt til statsminister 22. desember 1999, men den sittende koalisjonen tapte valget i 2000, dermed gikk han av som statsminister 28. desember 2000. Han stilte også som presidentkandidat i dette valget, men fikk bare 9,5 % av stemmene. Ion Iliescu vant presidentvalget. Isărescu returnerte da som sentralbanksjef, og har hatt denne stillingen siden. 
Han er medlem av Romaklubben og Den trilaterale kommisjon, og har mottatt storkors av Stjerneordenen.
Alamaailman Vasarat

Alamaailman Vasarat er et finsk avant-garde kult-band. Musikken deres kombinerer mange stilarter og påvirkninger, og er derfor vanskelig å sette i bås; på deres offisielle nettside er bandets musikk spøkefullt kalt «kebab-kosher-jazz-film-traffic-punk-music». Mye av musikken minner om klezmer.
Debutalbumet Vasaraasia nådde 7.-plass på «Europe Top-20»-lista.
Alamaailman Vasarat har også komponert og fremført filmmusikk; senest for den prisvinnende animasjonsfilmen Elukka av Tatu Pohjavirta.